CELEX: 62008FJ0038
Language: hu
Date: 2009-02-17
Title: A Közszolgálati Törvényszék (első tanács) 2009. február 17-i ítélete. # Amerigo Liotti kontra az Európai Közösségek Bizottsága. # Közszolgálat - Tisztviselők. # F-38/08. sz. ügy

A KÖZSZOLGÁLATI TÖRVÉNYSZÉK ÍTÉLETE
      (első tanács)
      2009. február 17.
      F‑38/08. sz. ügy
      Amerigo Liotti
      kontra
      az Európai Közösségek Bizottsága
      „Közszolgálat – Tisztviselők – Értékelés – Előmeneteli jelentés – 2006. évi értékelési időszak – Az értékelők által alkalmazandó értékelési szabályok”
      Tárgy: Az EK 236. cikk és az EA 152. cikk alapján előterjesztett kereset, amelyben A. Liotti azt kéri, hogy a Közszolgálati Törvényszék
         semmisítse meg 2006. január 1‑je és december 31. közötti időszakra vonatkozó előmeneteli jelentését.
      
      Határozat: A Közszolgálati Törvényszék A. Liotti 2006. január 1‑je és 2006. december 31. közötti időszakra vonatkozó előmeneteli jelentését
         megsemmisíti. A Közszolgálati Törvényszék a Bizottságot kötelezi a költségek viselésére.
      
      Összefoglaló
      Tisztviselők – Értékelés – Szakmai előmeneteli jelentés – Minden főigazgatóság vonatkozásában közös értékelési szabályokat
            megállapító általános végrehajtási rendelkezések
      (Személyzeti szabályzat, 43. pont)
      Lényeges eljárási szabály megsértésének minősül, ha valamely tisztviselő előmeneteli jelentésének elkészítése során megsértik
         a személyzeti szabályzat 43. cikkének az érintett intézmény által elfogadott általános végrehajtási rendelkezéseit, amelyek
         a tisztviselők érdemei összehasonlításának, az értékelők által javasolt érdempontok harmonizálásának és az értékelés ugyanazon
         főigazgatóságon belüli koherenciájának megkönnyítése érdekében a minden főigazgatóság vonatkozásában közös értékelési szabályok
         figyelembevételét írják elő. E szabályok alkalmazásának elmulasztása vagy nem elégséges figyelembevétele a tisztviselő értékelését
         alapvetően teszi jogellenessé, és igazolja annak megsemmisítését.
      
      (lásd a 46. és 47. pontot)